钦定古今图书集成/明伦汇编/官常典/第349卷 > 张特立
## 钦定古今图书集成/明伦汇编/官常典/第349卷 > 张特立

按《金史》本传：“特立，字文举，曹州东明人。泰和三年，中
进士第，调宣德州司候。郡多皇族巨室，特立律之以
法，阖境肃然。调雷州节度判官，不赴，躬耕杞之韦城，
以经学自乐。正大初，左丞侯摰、参政师安石荐其才，
授洛阳令。四年，拜监察御史，拜章言：镐、厉二宅，久加
禁锢，棘围柝警，如防寇盗。近降赦恩，谋反大逆，皆蒙
湔雪，彼独何罪，幽囚若是，世宗神灵在天，得无伤其
心乎？圣嗣未立，未必不由是也。”又言：“方今三面受敌，
百姓凋敝，宰执非才，臣恐中兴之功，未可以岁月期
也。”又言：“尚书右丞颜盏世鲁遣其奴与小民争田，失
大臣体，参知政事徒单兀典谄事近习，得居其位，皆
宜罢之。”当路者忌其直，阴有以挤之，“因劾省掾高桢
辈受请托，饮娼家。时平章政事白撒犒军陕西归，桢
等泣诉于道。以当时同席并有省掾王宾，张为其进
士，故不劾白撒以其私且不实，并治特立及宾。特立
左迁邳州军事判官，杖五十，宾亦勒停。士论皆惜特
立之去。后卒癸丑岁年七十五。